# РЕПУБЛИКА БЪЛГАРИЯ

# lav4eМинистерство на земеделието, храните и горите

# Областна дирекция “Земеделие” Търговище

Одобрил:. /П/

 **Директор ОД”Земеделие” - Търговище**

**ПРОТОКОЛ**

Днес **26.06.2020 г.**, на основание Заповед № РД-04-178 от 22.06.2020 г., издадена от Директора на Областна дирекция “Земеделие” – Търговище, се събра комисия в състав:

**ПРЕДСЕДАТЕЛ:** Ц. Ц. – Главен директор към ГД”Аграрно развитие” при Областна дирекция “Земеделие” - Търговище

 **ЧЛЕНОВЕ:**

1.К. Д. – старши юрисконсулт в Дирекция „АПФСДЧР” при Областна дирекция “Земеделие” - Търговище

 2. Б. Б. – главен експерт към Главна дирекция”Аграрно развитие” при Областна дирекция “Земеделие” - Търговище

 3. Д. М. – старши експерт към Главна дирекция”Аграрно развитие” при Областна дирекция “Земеделие” - Търговище

 4. И. Т. – Началник на общинска служба по земеделие - Омуртаг

Комисията се събра със задача да разгледа представени от община Омуртаг общо три броя заявления за допълнително разпределение на пасища, мери и ливади от държавния поземлен фонд съгласно чл. 37и, ал. 9 от ЗСПЗЗ, както следва:

* Заявление, подадено от **Х. Е. Х., ЕГН: \*\*\*\*\*\*\*\*\*\***, адрес: \*\*\*\*\*\*\*\*\*\*\*\*\*\*.
* Заявление, подадено от **Х. М. Е., ЕГН: \*\*\*\*\*\*\*\*\***, \*\*\*\*\*\*\*\*\*\*\*\*\*\*\*\*\*\*\*\*.
* Заявление, подадено от **М. И. И., ЕГН: \*\*\*\*\*\*\*\*\*\***, адрес: \*\*\*\*\*\*\*\*\*\*\*\*\*.

За извършване на разпределението, на вниманието на комисията бяха предоставени следните писмени материали:

* Писмо на община Омуртаг рег. индекс №91-00-296 от 10.06.2020 г.
* Гореописаните три броя заявления, представляващи приложения към писмо на община Омуртаг рег. индекс № 91-00-296 от 10.06.2020 г.
* Писмо на ОД”Земеделие” – Търговище до община Омуртаг, изх. № РД-12-01-202-1 от 15.06.2020 г.
* Писмо на община Омуртаг рег. индекс № 91-00-296 от 18.06.2020 г. с приложени към него списъци на имотите от ОПФ с НТП пасища, мери и ливади, определени за индивидуално ползване от Общински съвет – Омуртаг през 2020 г.
* Писмо на ОД“Земеделие“ – Търговище до община Котел, изх. № РД-12-01-202-3 от 22.06.2020 г.
* Писмо на община Котел изх. № 24-00-388 от 23.06.2020 г.
* Четири броя протоколи за разпределение на пасища, мери и ливади от ОПФ, представляващи приложения към писмо на община Омуртаг рег. индекс № 91-00-296 от 10.06.2020 г.
* Три броя справки от информационна система RegiX за вида и броя пасищни селскостопански животни, отглеждани в животновъдните обекти на кандидатите.
* Три броя справки за собствени и наети земеделски земи с начин на трайно ползване, пасища, мери и ливади.
* Списък на свободните и одобрени от Министерство на земеделието, храните и горите – София, пасища, мери и ливади от държавния поземлен фонд за стопанската 2020/2021 година.

 След направена съпоставка от данните в информационна система RegiX и тези отразени в общинските протоколи, комисията отчете, че не са налице съществени разлики.

В изпълнение на заповед № РД-04-178 от 22.06.2020 г., комисията прегледа предоставените й документи и констатира следното по отношение на всеки заявител:

**1.** **Х. Е. Х., ЕГН: \*\*\*\*\*\*\*\*\*\*\***:

**1.1.** За територията на община Омуртаг, Х. Е. Х. притежава животновъден **обект № 487901\*\*\*\* /стар 7943-\*\*\*\*/** в **с. Могилец**, община Омуртаг. Съгласно данните от протоколите на община Омуртаг в животновъдния обект има регистрирани пасищни селскостопански животни, отговарящи на общо **410.25** **бр.** животински единици /ж.е./.

**1.2.** Съгласно данните от протоколите на комисията по чл. 37и, ал. 5 от ЗСПЗЗ, на името на г-н Х. има регистрирани общо **1 926.162 дка** собствени и наети пасища, мери и ливади.

**1.3.** Съгласно данните от протоколите на община Омуртаг, за **410.25 бр. ж.е.** на кандидата се полагат до **6 153.750 дка**, пасища, мери и ливади от първа до десета категория.

**1.4.** От страна на община Омуртаг са предоставени пасища, мери и ливади от ОПФ в землищата на с. Могилец и с. Звездица като общата площ на предоставените имоти е в размер на **876.212 дка**.

Животновъдният обект е разположен в с. Могилец, община Омуртаг, съседни землища на което са – с. Българаново, с. Врани Кон, с. Голямо Църквище, с. Соколарци и с. Ябланово.

Според данните от протоколите на община Омуртаг, комисията назначена със заповед на кмета е предложила на различни животновъди всички имоти от ОПФ в землището на с. Могилец и съседните на него землища, гласувани за индивидуално ползване от Общински съвет – Омуртаг през 2020 година.

Землищата на с. Соколарци и с. Ябланово са в териториалния обхват на община Котел, област Сливен. В протоколите на общинската комисия по чл. 37и, ал. 5 от ЗСПЗЗ няма информация дали на основание чл. 37и ,ал. 7 от ЗСПЗЗ и чл. 100, ал. 5, изречения първо и второ от ППЗСПЗЗ, данните за извършеното разпределение по отношение на г-н Х. са изпратени в община Котел за извършване на допълнително разпределение. От страна на ОД”Земеделие” – Търговище е поискана допълнителна информация от община Котел, дали комисията по чл. 37и, ал. 5 от ЗСПЗЗ за община Омуртаг е подала искане в общинска администрация - Котел за допълнително разпределение на имоти от ОПФ с НТП пасища, мери и ливади. С писмо на община Котел изх. № 24-00-388 от 23.06.2020 г. е отговорено, че не е постъпвало искане от община Омуртаг за допълнително разпределение на имоти от ОПФ, за Х. Е. Х.

**2.** **М. И. И., ЕГН: \*\*\*\*\*\*\*\*\*\***:

**2.1.** Съгласно протокол № 2 от 29.04.2020 г., комисията по чл. 37и, ал. 5 от ЗСПЗЗ е разгледала заявление на М. И. за притежаван от него животновъден обект **№ 7948-\*\*\*\*** находящ се в **с. Птичево**, община Омуртаг. По данните от протокола в животновъдния обект има регистрирани пасищни селскостопански животни, отговарящи на общо **121.15** **бр.** **ж.е**.

**2.2.** Със заявление рег. индекс № 94-02-106 от 09.06.2020 г. М. И. е декларирал желание за допълнително разпределение на имоти от държавния поземлен фонд за притежаван от него животновъден обект **№ 7954-\*\*\*\***, находящ се в **с. Зелена Морава**, община Омуртаг.

**2.3.** По представената справка в информационна система RegiX се установява, че в животновъден обект № 7954-\*\*\*\*, находящ се в. Зелена Морава **няма** регистрирани пасищни селскостопански животни.

**2.4.** Съгласно данните от протоколите на общинската комисия, на името на г-н И. има регистрирани общо **1 236.077 дка** собствени и наети пасища, мери и ливади.

**2.5.** От страна на община Омуртаг са предоставени пасища, мери и ливади от ОПФ в землището на с. Горско Село като общата площ на предоставените имоти е в размер на **86.781 дка**.

**3. Х. М. Е. ЕГН: \*\*\*\*\*\*\*\*\*\***:

**3.1.** За територията на община Омуртаг, Х. Е. притежава животновъден **обект № 7954-\*\*\*\*** в. **с. Зелена Морава**. Съгласно данните от протоколите на комисията по чл. 37и, ал. 5 от ЗСПЗЗ в животновъдния обект има регистрирани пасищни селскостопански животни, отговарящи на общо **85.25** **бр.** ж.е.

**3.2.** Съгласно данните от протоколите на общинската комисия на името на г-жа Е. **няма** регистрирани пасища, мери и ливади.

**3.3.** Съгласно данните от протокол № 2/29.04.2020 г. комисията по чл. 37и, ал. 5 от ЗСПЗЗ е излязла със заключение, че за **85.25 бр. ж.е.** на г-жа Е. се полагат до **1278.750 дка** пасища, мери и ливади от първа до десета категория. Съгласно протокол № 3 от 27.05.2020 г., общинската комисия е излязла със заключение, че на Х. Е. се полагат **до 1 278.750 дка**, пасища, мери и ливади **от първа до седма категория** и/или площ в размер **до 2 557.500 дка**, пасища, мери и ливади **от осма до десета категория**.

**3.4.** С протокол № 2 от 29.04.2020 г. на Х. Е. са разпределени пасища, мери и ливади с обща площ от **988.610 дка**. С протокол № 3 от 27.05.2020 г. на кандидата са разпределени **1 592.856 дка.** пасища, мери и ливади от ОПФ. Общата площ разпределена на кандидата по двата протокола е в размер на **2 581.466 дка**.

Животновъдният обект на г-жа Е. е в с. Зелена Морава, община Омуртаг, съседни землища на което са – с. Веренци, с. Горско село, с. Пъдарино, с. Първан и с. Станец, община Омуртаг, както и с. Остра Могила, област Сливен.

 В изпълнение на раздел II, точка втора и трета от Заповед № РД-04-178 от 22.06.2020 г., комисията извърши преценка изчерпани ли са възможностите за разпределение на пасища, мери и ливади по чл. 37и, ал. 6 и ал. 7 от ЗСПЗЗ и отчете следните обстоятелства:

1. По отношение на Х. Е. Х.:

Животновъдният обект на заявителя е в с. Могилец, община Омуртаг. Общинската комисия е предложила на различни животновъди всички имоти от ОПФ в землището на с. Могилец и съседните на него землища, гласувани за индивидуално ползване от Общински съвет – Омуртаг през 2020 година.

Съгласно разпоредбите на чл. 37и, ал. 7 от ЗСПЗЗ и чл. 100, ал. 5 от ППЗСПЗЗ при недостиг на пасища, мери и ливади от общинския поземлен фонд в землището, в което е регистриран животновъдният обект, комисията пристъпва към разпределение в съседни землища, които може да се намират и на територията на съседна община или област - при наличие на свободни площи. В случаите, когато допълнителното разпределение на площи се извършва в съседно землище, намиращо се на територията на друга община, разпределението се извършва от общинската комисия по местонахождението на имотите, на която служебно се изпращат копия от документите на заявителя с данни от протоколите за разпределената му площ по чл. 37и, ал. 6 от ЗСПЗЗ и чл. 100, ал. 3 от ППЗСПЗЗ. Този ред се прилага до изчерпване на имотите от общинския поземлен фонд или до достигане на определената норма, като разпределението се извършва последователно в съседно землище на територията на същата община, на друга съседна община в същата област или на съседна община в друга област.

 Землищата на с. Соколарци и с. Ябланово са в териториалния обхват на община Котел, област Сливен. В протоколите на общинската комисия няма информация дали на основание чл. 37и ,ал. 7 от ЗСПЗЗ и чл. 100, ал. 5, изречения първо и второ от ППЗСПЗЗ, данните за извършеното разпределение по отношение на г-н Х. да са изпратени в община Котел за извършване на допълнително разпределение.

От страна на ОД”Земеделие” – Търговище е поискана допълнителна информация от община Котел, дали комисията по чл. 37и, ал. 5 от ЗСПЗЗ за община Омуртаг е подала искане в общинска администрация - Котел за допълнително разпределение на имоти от ОПФ с НТП пасища, мери и ливади. С писмо на община Котел изх. № 24-00-388 от 23.06.2020 г. е отговорено, че не е постъпвало искане от община Омуртаг за допълнително разпределение на имоти от ОПФ, за Х. Е. Х.

Настоящата комисия счита, че неизпълнението на гореописаните задължения на общинската комисия има преграждащо действие по отношение на възможността предвидена в чл. 37и, ал. 9 от ЗСПЗЗ за подаване на допълнителни заявления за разпределение на имоти от ДПФ. Не е изпълнена основна абсолютно необходима предпоставка по чл. 37и, ал. 9 от ЗСПЗЗ, а именно, при недостиг на пасища, мери и ливади от общинския поземлен фонд след разпределението по ал. 7 в съответното и съседни землища, едва тогава да бъде проведена процедура без търг или конкурс за разпределение на имоти от ДПФ. Текстът на чл. 37и, ал. 9 от ЗСПЗЗ изрично препраща към изпълнението на чл. 37и, ал. 7 от закона, който от своя страна поставя изискването общината да обезпечи кандидатите с имоти от ОПФ в съответното землище, съседни землища в същата община и в съседни землища на съседна община или област. Това задължение на комисията по чл. 37и, ал. 5 от ЗСПЗЗ се доразвива с разпоредбата на чл. 100, ал. 5 от ППЗСПЗЗ, която вменява задължение на комисията да изпрати данните от извършеното разпределение в съседната община с цел изчерпване в пълна степен на възможностите за разпределение на пасища, мери и ливади от ОПФ.

С оглед на гореизложеното комисията счита, че по отношение на г-н Х. не са изчерпани възможностите за разпределение на имоти от ОПФ и не следва да се пристъпва към допълнително разпределение на пасища, мери и ливади от ДПФ

1. По отношение на М. И. И.:

Съгласно протокол № 2 от 29.04.2020 г., комисията по чл. 37и, ал. 5 от ЗСПЗЗ е разгледала заявление на М. И. за притежаван от него животновъден обект **№ 7948-\*\*\*\***, находящ се в **с. Птичево**, община Омуртаг. По данните от протокола в животновъдния обект има регистрирани пасищни селскостопански животни, отговарящи на общо **121.15** **бр.** **ж.е**.

Със заявление рег. индекс № 94-02-106 от 09.06.2020 г. М. И. е декларирал желание за допълнително разпределение на имоти от държавния поземлен фонд за притежаван от него животновъден обект **№ 7954-\*\*\*\***, находящ се в **с. Зелена Морава**, община Омуртаг.

Видно от данните в протоколите на общинската комисия е, че на кандидата е разгледано заявление за притежаван от него животновъден обект в с. Птичево, община Омуртаг. Никъде в протоколите не фигурира заявление за животновъдния обект в с. Зелена Морава. Липсват данни в срока по чл. 37и, ал. 5 от ЗСПЗЗ /до 10.03.2020 г./ М. И. да е подал заявление за обекта си в с. Зелена Морава с искане за разпределение на пасища, мери и ливади от ОПФ. Настоящата комисия счита за недопустимо и в разрез с процедурата по чл. 37и от ЗСПЗЗ, да се разглежда заявление за допълнително разпределение на земи от ДПФ, за животновъден обект, за който в срока по чл. 37и, ал. 5 няма депозирано заявление за разпределение на пасища, мери и ливади от ОПФ.

Дори да се приеме, че заявлението на М. И. по чл. 37и, ал. 9 от ЗСПЗЗ може да бъде разгледано, то не следва да бъдат разпределяни пасища, мери и ливади от ДПФ по следните съображения:

* В т.2.3. от настоящия протокол е констатирано, че в животновъден обект № 7954-\*\*\*\*, находящ се в с. Зелена Морава **няма** регистрирани пасищни селскостопански животни.
* Землището на с. Зелена Морава е съседно със землището на с. Остра Могила, община Котел. В протоколите на общинската комисия няма информация дали на основание чл. 37и ,ал. 7 от ЗСПЗЗ и чл. 100, ал. 5, изречения първо и второ от ППЗСПЗЗ, данните за извършеното разпределение по отношение на г-н И. да са изпратени в община Котел за извършване на допълнително разпределение. Това обстоятелство се потвърждава и от информация получена от община Котел.

 С оглед на това комисията счита, че по отношение на г-н И. не следва да се пристъпва към допълнително разпределение на пасища, мери и ливади от ДПФ.

1. По отношение на Х. М. Е.:

Видно от констатациите в т.3.3. и т. 3.4. от настоящия протокол е, че общинската комисия чрез предложените площи е достигнала необходимата за кандидата площ съгласно изискването на чл. 37и, ал. 4 от ЗСПЗЗ. Максимално полагаемата се площ, определена от комисията по чл. 37и, ал. 5 е 2 557.500 дка, а на г-жа Е. са разпределени 2 581.466 дка.

Отделно от това комисията счита, че по аргумент от изложеното по отношение на другите двама кандидати е следвало да се сезира община Котел с искане за допълнително разпределение на пасища, мери и ливади от ОПФ.

Съгласно гореизложеното комисията,

**РЕШИ**

 Не разпределя пасища, мери и ливади от Държавния поземлен фонд.

 Съгласно разпоредбите на чл. 37и, ал. 13 и ал. 14 от ЗСПЗЗ свободните имоти от ДПФ с начин на трайно ползване пасища, мери и ливади ще бъдат обявени на тръжни процедури за отдаване под наем със срок от една стопанска година.

Настоящият протокол подлежи на обжалване на основание чл. 37и, ал. 11 от ЗСПЗЗ и чл. 100, ал. 8 от ППЗСПЗЗ по отношение на площта на разпределените имоти в 14 – дневен срок пред Омуртагски районен съд.

**ПРЕДСЕДАТЕЛ:** /П/

/Ц. Ц./

**ЧЛЕНОВЕ:** 1 /П/ 2 /П/

/К. Д./ /Б. Б./

3 /П/ 4 /П/

/Д. М./ /И. Т./